cyanic-selkie/wikianc huggingface dataset:
আগরতলা–আনন্দ বিহার টার্মিনাল রাজধানী এক্সপ্রেস
চলমান
ট্রেন নং ২০৫০১ আগরতলা থেকে আনন্দ বিহার টার্মিনাল তেজস রাজধানী এক্সপ্রেস সোমবার আগরতলা থেকে চলে এবং বুধবার আনন্দ বিহার টার্মিনালে পৌঁছায় এবং ট্রেন নং ২০৫০২ আনন্দ বিহার টার্মিনাল থেকে আগরতলা তেজস রাজধানী এক্সপ্রেস বুধবার আনন্দ বিহার টার্মিনাল থেকে চলে এবং শুক্রবার আগরতলায় পৌঁছায়।
বহিঃসংযোগ
https://www.youtube.com/watch?v=THGHwYqHXmY
প্রসন্ন কুমার জমিদার বাড়ি
প্রসন্ন কুমার জমিদার বাড়ি বাংলাদেশ এর চট্টগ্রাম জেলার আনোয়ারা উপজেলার পরৈকোড়া গ্রামে অবস্থিত এক ঐতিহাসিক জমিদার বাড়ি।
অবকাঠামো
বাড়ির প্রবেশমুখে একটি সুন্দর কারুকার্য খচিত প্রবেশদ্বার তৈরি করা হয়। বসবাসের জন্য একটি ভবন, বৈঠকখানা, বলি কাটার স্থান ও পুকুর ঘাট তৈরি করা হয়।
বর্তমান অবস্থা
বর্তমানে জমিদার বাড়ির সবকিছুই প্রায় ধ্বংসের মুখে। এখন শুধু ভগ্নধশা প্রবেশদ্বার, বৈঠকখানা, বলি কাটার স্থান ও ভগ্ন অবস্থায় পুকুরের ঘাট পড়ে রয়েছে।
জর্জ মেলিয়েস
মারি-জর্জ-জঁ মেলিয়েস (Marie-Georges-Jean Méliès; ৮ ডিসেম্বর ১৮৬১ - ২১ জানুয়ারি ১৯৩৮) ছিলেন একজন ফরাসি ঐন্দ্রজালিক ও চলচ্চিত্র পরিচালক। তিনি চলচ্চিত্রের শুরুর সময়ের অনেক প্রযুক্তিগত ও বর্ণনাধর্মী বিকাশের পথ দেখান। মেলিয়েস বিশেষ দৃশ্যায়নের ব্যবহারের জন্য খ্যাতি অর্জন করেন এবং বিকল্প জোড়, একাধিক আলোক সম্পাত, সময়ানুক্রমিক চিত্রধারণ, অদৃশ্য হওয়া, হস্ত-অঙ্কিত রঙসহ বিভিন্ন পদ্ধতিকে জনপ্রিয়করণে ভূমিকা রাখেন। তিনি প্রথম দিকের চলচ্চিত্র নির্মাতাদের একজন, যিনি গল্পের বোর্ড ব্যবহার করেন। তার নির্মিত চলচ্চিত্রসমূহ হল আ ট্রিপ টু দ্য মুন (১৯০২) এবং দ্য ইম্পসিবল ভয়েজ (১৯০৪)। দুটি চলচ্চিত্রেই জুল ভার্নের মত অদ্ভুত ও অধিবাস্তব ভ্রমণ চিত্রায়িত হয়েছে এবং এই দুটি চলচ্চিত্রকে প্রারম্ভিক বিজ্ঞান কল্পকাহিনী চলচ্চিত্রের মধ্যে উল্লেখযোগ্য বিবেচনা করা হয়, যদিও এদের বর্ণনাশৈলী কাল্পনিক ধরনের কাছাকাছি।
প্রারম্ভিক জীবন
মারি-জর্জ-জঁ মেলিয়েস ১৮৬১ সালের ৮ই ডিসেম্বর প্যারিসে জন্মগ্রহণ করেন। তার পিতা জঁ-লুই-স্ত্রানিস্লা মেলিয়েস এবং মাতা ইয়োহানা-কাত্রিন শুয়েরিং। তার পিতা ১৮৪৩ সালে প্যারিসে যান এবং বুট ফ্যাক্টরিতে কাজ শুরু করেন, সেখানে মেলিয়েসের মায়ের সাথে তার সাক্ষাৎ হয়। ইয়োহানা-কাত্রিনের পিতা ওলন্দাজ রাজসভার বুট নির্মাতা ছিলেন। কাত্রিন লুই-স্ত্রানিস্লাকে পড়াশোনা শেখান এবং ততোদিনে তারা বিবাহ বন্ধনে আবদ্ধ হন। তারা দুজনে বুলেভার সাঁ মার্তাঁয় উচ্চ গুণগত মানসম্পন্ন বুট ফ্যাক্টরি প্রতিষ্ঠা করেন। জর্জ তাদের তৃতীয় সন্তান, তার বড় দুই ভাই অঁরি ও গাস্তঁ।
কর্মজীবন
ডান|200px|চাঁদের চোখে বিদ্ধ হওয়া মহাশূন্য যানের দৃশ্য, যা চলচ্চিত্রের ইতিহাসের অন্যতম আইকনিক দৃশ্য।
১৯০২ সালে মেলিয়েস আ ট্রিপ টু দ্য মুন চলচ্চিত্র নির্মাণ করেন। এটি আংশিক জুল ভার্নের ফ্রম দ্য আর্থ টু দ্য মুন এবং এইচ. জি. ওয়েল্‌সের দ্য ফার্স্ট মেন ইন দ্য মুন অবলম্বনে নির্মিত। ছবিতে মেলিয়েস অধ্যাপক বার্বেনফুইলি চরিত্রে অভিনয় করেন, যা ১৮৯৮ সালে তার নিজের অভিনীত দ্য অ্যাস্ট্রোনমার্স ড্রিম ছবির জ্যোতির্বিদ চরিত্রের মত। অধ্যাপক বারবেনফুইলি জ্যোতির্বিদদের ক্লাবের সভাপতি এবং চাঁদে ভ্রমণের প্রস্তাব দেন। তিনি তার গবেষণাগারে যুদ্ধাস্ত্র সজ্জিত বিশালাকার মহাশূন্য যান নির্মাণ করেন এবং তিনি নিজে সহ ছয়জনকে চাঁদে যাত্রা করেন। যানটি বিশাল কামান থেকে ছোড়া হয় এবং তা চাঁদের চোখে বিদ্ধ হয়। তারা ঘুমিয়ে যাওয়ার পূর্বে চাঁদে ঘুরা-ফিরা করেন। তারা স্বপ্ন দেখেন যে তারা চাঁদের দেবী ফিবি তুষারপাত ঘটান। পরবর্তীকালে চাঁদের অ্যালিয়েনদের একটি দল তাদের আক্রমণ করে ও বন্দি করে। অ্যালিয়েন রাজার সামনে নিয়ে যাওয়ার পর তারা পালিয়ে তাদের মহাশূন্য যানের কাছে ফিরে আসতে সক্ষম হয়। পরে যানটির সাথে লাগানো একটি দড়ির সাহায্যে তারা অ্যালিয়েনসহ চাঁদ থেকে পৃথিবীতে পড়েন, যা ঐন্দ্রজালিক গভীর সাগরের মাছের ট্যাঙ্কে পতিত হয়। ইতোমধ্যে যানটি সৈকতে ফিরে আসে এবং তারা শহরের লোকদের সাথে এই ভ্রমণের সফলতা উদ্‌যাপন করেন। ১৪ মিনিটের ছবিটি সেসময়ে মেলিয়েসের দীর্ঘতম চলচ্চিত্র ছিল এবং নির্মাণ করতে ১০,০০০ ফ্রাঁ লেগেছিল।
আঞ্জুমান
আঞ্জুমান হচ্ছে অবিভক্ত বাংলায় বিভিন্ন সময়ে স্থাপিত সংগঠন। ধর্মীয় ও সামাজিক কারণে উনিশ শতকে মুসলমানদের মধ্যে সভা-সমিতি গঠন করার প্রবণতা দেখা দেয়। বাংলার মুসলিম সমাজের অগ্রসর অংশ এগুলি গঠন করে ধর্ম, সমাজ, শিক্ষা, অর্থনীতি বিষয়ক নানা কর্মসূচির মাধ্যমে সমাজের উন্নতির চেষ্টা করে।
ইতিহাস
উনিশ শতকের শুরুর দিকে রামমোহন রায় কলকাতায় প্রথম আত্মীয় সভা (১৮১৫) নামে একটি ধর্মীয়-সামাজিক সভা গঠন করেন। এরপর কলকাতাতে স্থাপিত হয় গৌড়ীয় সমাজ (১৮২৩), অ্যাকাডেমিক সভা (১৮২৮), ব্রাহ্ম সমাজ (১৮২৯), ল্যান্ড হোল্ডার্স অ্যাসোসিয়েশন (১৮৩১), তত্ত্ববোধিনী সভা (১৮৪২) ইত্যাদি। ধর্ম, সমাজ, শিক্ষা-সংস্কৃতি, রাজনীতি ও অর্থনীতিমূলক এসব সংগঠন কলকাতার হিন্দু সমাজের শিক্ষিত মধ্যবিত্ত, জমিদার ও বিত্তশালী ব্যক্তিরা পরিচালনা করতেন। এগুলিতে মুসলমানদের সেরকম অংশগ্রহণ ছিল না।
১৮৫৫ সালের ৮ মে কলকাতায় প্রথম মুসলিম সংগঠন আঞ্জুমানে ইসলামী স্থাপিত হয়। কলকাতা আদালতের কাজী-উল-কুজ্জত ফজলুর রহমান এর সভাপতি এবং মুহম্মদ মজহার সম্পাদক ছিলেন। এ ছাড়া কার্যনির্বাহী কমিটিতে ছিলেন ডেপুটি রেজিস্ট্রার আবদুল লতিফ, দূরবীণ-এর সম্পাদক আবদুর রউফ ও অন্যান্য শিক্ষিত ব্যক্তি। ১৮৫৬ সালের নিউ ক্যালকাটা ডাইরেক্টরি (পার্ট-৬) থেকে জানা যায়, আঞ্জুমানের কার্যনির্বাহি কমিটিতে ১ জন সভাপতি, ২ জন সহ-সভাপতি, ১ জন সম্পাদক ও ১৪ জন সদস্য ছিলেন। তারা অধিকাংশই মাদ্রাসা শিক্ষাপ্রাপ্ত। আঞ্জুমানে ইসলামি-র গঠনতন্ত্রে উল্লিখিত এর উদ্দেশ্য ও লক্ষ্য ছিল ভারতের মুসলমানের মধ্যে ঐক্য বিধান ও তাদের কল্যাণ সাধন করা, ইস্ট ইন্ডিয়া কোম্পানি ও মুসলমান প্রজার মধ্যে সংহতি গড়ে তোলা, ইসলাম ধর্মের উৎকর্ষ সাধন ও প্রচারে সচেষ্ট হওয়া ইত্যাদি। গঠনতন্ত্রে আরও বলা হয় যে, ভারতবর্ষের মুসলমানরা সরকারের কাছে বিধিসম্মত উপায়ে আবেদন করবে এবং বিদ্রোহমূলক এমন কিছু করবে না যাতে সরকারের বিরূপ প্রতিক্রিয়া হয়। এ উদ্দেশ্য সামনে রেখে আঞ্জুমানে ইসলামী ১৮৫৭ সালের সিপাহি বিপ্লব সমর্থন তো করেই নি, বরং সভার আয়োজন করে এর বিরোধিতা করে। সমকালের অপর সংগঠন  ব্রিটিশ ইন্ডিয়ান অ্যাসোসিয়েশনও (১৮৫১) সিপাহি বিপ্লবের বিরোধিতা করে। বিদ্রোহ শেষ হলে আঞ্জুমানের পক্ষ থেকে ১৮৫৮ সালের ১৪ নভেম্বর মহারানী ভিক্টোরিয়াকে একটি অভিনন্দনবাণী প্রেরণ করা হয়।
আঞ্জুমানের মাসিক সভা অনুষ্ঠানের ব্যবস্থা ছিল। সভায় উর্দু ও ফারসি ভাষায় প্রবন্ধাদি পাঠ ও আলোচনা হতো। সভার কার্যবিবরণী লেখা হতো ফারসিতে। খ্রিস্টান মিশনারিরা ইসলামের বিরুদ্ধে যেসব অভিযোগ উত্থাপন করত, সেসবের পাল্টা জবাবে প্রবন্ধ লিখে আঞ্জুমানের সভায় পাঠ করা হতো এবং পরে দূরবীনপত্রিকায় ছাপানো হতো।
আঞ্জুমানে ইসলামী দীর্ঘস্থায়ী হয় নি। ১৮৬৩ সালে আবদুল লতিফ কর্তৃক মোহামেডান লিটারেরি সোসাইটি গঠিত হওয়ার আগেই আঞ্জুমানের কার্যক্রম শ্লথ হয়ে পড়ে। সম্ভবত নেতৃত্বের দুর্বলতা এর প্রধান কারণ ছিল। আবদুল লতিফ আঞ্জুমানের সঙ্গে প্রত্যক্ষভাবে জড়িত থেকে সাংগঠনিক অভিজ্ঞতা অর্জন করেছিলেন। সংগঠন হিসেবে আঞ্জুমানের ঐতিহাসিক গুরুত্ব হলো: কলকাতার শিক্ষিত মুসলিম মধ্যবিত্ত শ্রেণি প্রথম স্বসমাজের স্বার্থে একত্রে মিলিত হয়ে সোচ্চার হতে পেরেছিল।
কলকাতার আঞ্জুমানে ইসলামী লোপ পেলেও বাংলার মফস্বল শহরগুলিতে বিভিন্ন সময়ে আঞ্জুমানে ইসলাম, আঞ্জুমানে ইসলামিয়া নামে বহুসংখ্যক সমিতি স্থাপিত হয়। প্রতিষ্ঠার কাল অনুসারে স্থান-ভিত্তিতে সাজিয়ে সমিতিগুলিকে এভাবে উল্লেখ করা যায়: ময়মনসিংহ (১৮৭৫), চট্টগ্রাম (১৮৮০), নোয়াখালী (১৮৮৫), রংপুর (১৮৮৭), কুমিল্লা (১৮৮৭), ফরিদপুর (১৮৯২), জলপাইগুড়ি (১৮৯২), শ্রীহট্ট (১৮৯৪), দিনাজপুর (১৮৯৪), সিরাজগঞ্জ (১৮৯৮), পাবনা (১৯০৫), দার্জিলিং (১৯০৯) ইত্যাদি। এ ছাড়া ঢাকা, পান্ডুয়া (হুগলি), বীরভূম, নাটোর, বগুড়া, ব্রাহ্মণবাড়ীয়া প্রভৃতি অঞ্চলে আঞ্জুমানে ইসলামিয়া গড়ে ওঠে। বাংলা সরকার প্রণীত সংশোধিত সমিতি-তালিকা (১৯২৩) থেকে জানা যায় যে, ময়মনসিংহ, নোয়াখালী, কুমিল্লা, ফরিদপুর, জলপাইগুড়ি, দিনাজপুর এবং পাবনার আঞ্জুমানে ইসলামিয়া সরকারের স্বীকৃতি লাভ করে। তালিকায় ওই সময় আঞ্জুমানগুলির উদ্দেশ্য ও লক্ষ্য, কার্যকর পরিষদের কর্মকর্তা, সদস্য-সংখ্যা ইত্যাদি সম্পর্কে বিবরণ রয়েছে। কোনো কোনো আঞ্জুমান কলকাতার সেন্ট্রাল ন্যাশনাল মোহামেডান অ্যাসোসিয়েশন (১৮৭৮) এবং উত্তর প্রদেশের ইন্ডিয়ান প্যাট্রিয়টিক অ্যাসোসিয়েশনের (১৮৮৮) সঙ্গে সম্পর্ক রক্ষা করত। সিরাজগঞ্জের আঞ্জুমান প্রথমটির সঙ্গে এবং ময়মনসিংহ ও রংপুরের আঞ্জুমান দ্বিতীয়টির সঙ্গে জাতীয় বিষয়ে সমর্থন জানিয়ে চিঠিপত্রও আদান-প্রদান করেছিল।
আঞ্জুমান মুফিদুল ইসলাম ১৮৬০ সালের সোসাইটিজ রেজিস্ট্রেশন অ্যাক্ট-এর আওতায় নিবন্ধিত একটি সেবামূলক, অমুনাফামুখী ও অরাজনৈতিক প্রতিষ্ঠান। এটি বর্তমানে বাংলাদেশের সর্ববৃহৎ সেবামূলক প্রতিষ্ঠান। একজন সুরাটি ব্যবসায়ী শেঠ ইব্রাহিম মুহাম্মদ ডুপ্লে কর্তৃক ১৯০৫ সালে কলকাতায় এটি প্রতিষ্ঠিত হয়। আঞ্জুমান মুফিদুল ইসলাম প্রতিষ্ঠার অন্যতম উদ্দেশ্য ছিল মুসলমান ও অন্যান্যদের বেওয়ারিশ লাশ সংগ্রহ ও দাফন করা। দেশ বিভাগের পর (১৯৪৭), আঞ্জুমান-এর অফিস ঢাকায় স্থাপন করা হয় ১৯৪৭ সালের সেপ্টেম্বর মাসে।
ঘূর্ণিঝড় কোমেন
ঘূর্ণিঝড় কোমেন এমন একটি অস্বাভাবিক গ্রীষ্মপ্রধান ঝড় যেটি বাংলাদেশের দক্ষিণ উপকূলে উৎপন্ন হয়েছিল এবং বঙ্গোপসাগরের উত্তরে প্রবাহিত হওয়ার সময় একই দেশকে আঘাত করে চলে গিয়েছিল। ২০১৫ সালে এই তান্ডবের সময় কোমেন মায়ানমার, বাংলাদেশ ও ভারতে প্রচুর পরিমাণে বৃষ্টিপাত ঘটিয়েছিল। মূলত জুলাই মাসের দিকে গাঙ্গেয় ব-দ্বীপের চক্রাকারে আবর্তনের দরুণ এই ঘূর্ণিঝরের সূত্রপাত ঘটে। শেষে কোমেন ঘণ্টায় ৭৫ কি.মি. বেগে বাড়তে বাড়তে একটি শক্তিশালী ঘূর্ণিঝড়ে রূপ নেয় এবং জুলাইয়ের ৩০ তারিখের দিকে দক্ষিণ-পূর্ব বাংলাদেশের উপকূলবর্তী অঞ্চলে ঢুকে পরে। পরবর্তীতে ঘূর্ণিঝড়টি পশ্চিমের দিকে চলে যায় এবং ঝড়টিকে ২রা অগাস্ট ভারতের পূর্ব দিকে শেষ দেখা যায়।
কোমেন তার যাত্রাপথে প্রবল বৃষ্টিপাত করার মাধ্যমে অগ্রসর হয়েছিল। বিশেষত মায়ানমারের উত্তর-পশ্চিমের দিকে পালেত্ব নামক জায়গায় যেখানে বৃষ্টিপাতের পরিমাণ এসছিল ৮৪০ মি.মি.। বন্যা সৃষ্টির মধ্য দিয়ে এই ঝড় চক্রবৃদ্ধি হারে অগ্রসর হতে থাকে এবং শতাব্দির সবচেয়ে খারাপ ঘূর্ণিঝড় হিসেবে মায়ানমারে এই ঝড় পরিচয় লাভ করে। যেহেতু বন্যার পানি ঘরের ছাদ ছুঁই-ছুঁই অবস্থায় পৌছে গিয়েছিল তাই মায়ানমারের প্রায় ১.৭ মিলিয়ন মানুষকে তাদের ঘরবাড়ি ছেড়ে আশ্রয়কেন্দ্রে চলে যেতে হয়েছিল। প্রায় ৫,১০,০০০ ঘরবাড়ি ধ্বংস প্রাপ্ত হয়েছিল এবং ৬,৬৬৭,২২১ একর (২,৭০,০০০ হেক্টর) ফসলি জমি ধ্বংস হয়ে যাওয়ায় কৃষি-প্রধান অর্থনৈতিক মানুষগুলো তাদের উপার্জনের মূল উৎস হারিয়ে বসেছিল। ঐ ঘূর্ণিঝড়ে ১৩২ জন মানুষ মারা গিয়েছিল যাদের মধ্যে ৩৯ জনই মারা গিয়েছিল সরাসরি কোমেনের আঘাতে। ২০০৮ সালের ঘূর্ণিঝড় নার্গিসের পর এটি বাংলাদেশে আরেক অন্যতম ভয়াবহ দূর্যোগ ছিল যেখানে বাংলাদেশের সরকার আন্তর্জাতিক সাহায্যকারি সংস্থাগুলোকে আহ্বান করেছিল এই দূর্যোগ মোকাবেলায় সহযোগীতার হাত বাড়িয়ে দেওয়ার জন্য। এই ঝড় বাংলাদেশে ৮৮,৯০০ টি বাড়িঘর এবং এক সপ্তাহের মধ্যে ফসলি জমিগুলোকে বন্যায় আবৃত করে ফেলেছিল। বাংলাদেশে কোমেনের কারণে প্রায় ৪৫ জন লোকের মৃত্যু হয়, যাদের মধ্যে অনেক ঝড় থেকে অতিবাহিত হওয়া অন্যান্য অসুখে মারা পরে। পরবর্তীতে এই ঝড় ভারতের দক্ষিণ-পূর্ববর্তী অঞ্চলগুলোতে ১০৩ জন মানুষ এবং ৪,৭৬,০৬০ টি বাড়িঘর ধ্বংস করে।
আবহাওয়া ইতিহাস
ঘূর্ণিঝড় কোমেন সেই বছর বর্ষাকালের জুলাইয়ের ২৫ তারিখে বঙ্গোপসাগরের উত্তরভাগ এবং বাংলাদেশের দক্ষিণের উপকূলবর্তী অঞ্চলসমূহে নিম্নচাপের সৃষ্টি হয়। কম ঘূর্ণন কিন্তু প্রচুর গতিবেগ নিয়ে এই ঝড় খুব দ্রুতই দক্ষিণের দিকে শক্তি সঞ্চার করতে থাকে। ভারতীয় আবহাওয়া বিভাগ এই ঘূর্ণনকে আবহাওয়ার বিষন্নতা হিসেবে আখ্যায়িত করেছেন এবং বিশদভাবে আরো উল্লেখ করেছেন যে, এই ঝড় বাংলাদেশ সময় রাত ৩টার দিকে (ইউটিসি) বাংলদেশের দক্ষিণে উপকূলবর্তী অঞ্চলে স্থিরাবস্থায় ছিল। সমুদ্রের পানির তাপমাত্র ৩১ ডিগ্রি সেলসিয়াস (৮৮ ফারেনহাইট) হওয়ার সত্ত্বেও, শুধুমাত্র ভূমি গঠন এবং প্রতিকূল ম্যাডেন-জুলিয়ান দোলন এই ঘূর্নিঝড়কে আরো শক্তিশালী হওয়া থেকে আটকে দেয়। এর পরের দিন অর্থাৎ জুলাই ২৭ তারিখে মার্কিন যুক্তরাষ্ট্রের সংযুক্ত তুফান সতর্কবার্তা কেন্দ্র (জে.টি.ডব্লিউ.সি) ঘূর্ণিঝড়টির উপর নজরদারি রাখতে শুরু করলো। বর্ষাকালে এই ঘূর্ণিঝড়টির সূত্রপাত হলেও, এটি বাংলাদেশের উপকূলবর্তী জায়গায় প্রায় দুই দিন স্থির অবস্থায় ছিল। কিন্তু জুলাই মাসের ২৮ তারিখে দিনের শেষভাগ সময়ে আমেরিকার সংযুক্ত তুফান সতর্কবার্তা কেন্দ্র (জে.টি.ডব্লিউ.সি) এই ঘূর্ণিঝড়টির বাড়ন্ত গতিবেগের পূর্বাভাস জানিয়ে দেয়।
কিন্তু জুলাইয়ের ২৮ তারিখে ঘূর্ণিঝড়টির স্থিরাবস্থায় ঘুরতে থাকে এবং কম গতি নিয়ে তা আস্তে আস্তে দক্ষিণ এবং দক্ষিণ-পূর্ববর্তী অংশে অগ্রসর হতে থাকে। ভারতীয় আবহাওয়া বিভাগ এই ঘূর্ণিঝড়কে "বিশেষ" হিসেবে আখ্যায়িত করেন এবং পাশাপাশি এই ঘূর্ণিঝড়ের বঙ্গোপসাগরের উপর হয়ে অগ্রসর হওয়ার গতিপথের সন্ধান দেন। স্থানীয় সময় রাত ১২টা নাগাদ (ইউটিসি) ভারতীয় আবহাওয়া বিভাগ ঘূর্ণিঝড়টিকে বিষন্ন থেকে গভীর বিষন্ন ঘূর্নয়ন হিসেবে সংজ্ঞায়িত করেন। আর এরই তিন ঘণ্টা পরপরই মার্কিন সংযুক্ত তুফান সতর্কবার্তা কেন্দ্র (জে.টি.ডব্লিউ.সি.) চট্টগ্রামের দক্ষিণ-পশ্চিম থেকে ১৩৫ কি.মি. দূরে অবস্থিত এই ঘূর্ণিঝড়কে "ক্রান্তীয় ঘূর্ণিঝড়" হিসেবে শ্রেণীবদ্ধ করেন। এই ঘূর্ণিঝড়ের অবস্থান ক্রান্তীয় অঞ্চলের উপরিভাগে অবস্থান করার দরুণ চারপাশের বায়ু শুষ্ক ছিল, অন্যথায় বাকি সবকিছুই অনুকূলেই ছিল। মায়ানমারের আবহাওয়ার শক্তিশালী চাপ ঘূর্ণিঝড়টিকে জুলাইয়ের ২৯ তারিখের দিন উত্তরের দিকে ঠেলে দিতে সাহায্য করে। সেই দিনে ঘূর্ণিঝড়ের ঘূর্ণনটি দীর্ঘায়িত ছিল এবং পরিচলন পথ হতে এটি আরো সুস্পষ্ট হয়েছিল কিন্তু অন্যদিকে এই ঘূর্ণিঝড় থেকে সৃষ্ট বজ্রঝড় দক্ষিণের দিকে সর্পিল মেঘের সমন্বয় সৃষ্টি করে। জুলাইয়ের ২৯ তারিখে স্থানীয় সময় সন্ধ্যে ৬ টার দিকে (ইউটিসি) ভারতীয় আবহাওয়া বিভাগ এই ঘূর্ণিঝড়টিকে কোমেন হিসেবে আখ্যায়িত করেন যেটি ছিল উপমহাদেশে ১৯৬৫ থেকে হয়ে আসা চারটি শক্তিশালী ঘূর্ণিঝড়গুলোর মধ্যে একটি। সাধারণত সেই এলাকাগুলো, যেখানে নিম্নচাপ গঠনে সময় কম লেগেছিল, সেইসব এলাকা ছিল বঙ্গোপসাগরের উত্তরভাগের অংশ।
জুলাইয়ের ২৯ তারিখে আমেরিকার সংযুক্ত তুফান সতর্কবার্তা কেন্দ্র (জে.টি.ডব্লিউ.সি.) উপগ্রহ থেকে প্রাপ্ত ছবি দেখে অনুমান করে যে, ঘণ্টায় ৭৫ কি.মি. বেগে শক্তিশালী বাতাস সহ কোমেন আঘাত হানতে যাচ্ছিলো। ঘূর্ণিঝড়টি বাংলাদেশে প্রবেশ করার সময় আরো প্রশস্ত ও আরো বেশি গতিবেগ নিয়ে বাংলাদেশের দক্ষিণ-ভাগে প্রবেশ করে। এছাড়া উপকূল থেকে পাওয়া রাডার চিত্রাবলী থেকে দেখা যায় ঘূর্ণিঝড়টির মাঝখানে চোখের মতো দেখতে একটি বৈশিষ্ট্য ছিল। জুলাইর ৩০ তারিখের দিকে ভারতীয় আবহাওয়া বিভাগ ঘূর্ণিঝড়টির সর্বোচ্চ ৩ মিনিটে ঘণ্টা প্রতি ৭৫ কি.মি. গতিবেগ নির্ণয় করে। সেই দিন স্থানীয় সময় দুপুর দুইটা থেকে তিনটার (ইউটিসি) মাঝামাঝি সময়ে কোমেন চট্টগ্রামের পশ্চিমাংশের তটরেখায় আঘাত হানে আর এই আঘাতের ফলে মার্কিন আবহাওয়া পূর্বাভাস সংস্থাটির সাথে যোগাযোগ সম্পূর্ণরূপে বিচ্ছিন্ন হয়ে পরে। পরবর্তীতে উত্তরের তিব্বত কর্তৃক বাধাপ্রাপ্ত হয়ে কোমেন বাংলাদেশের উত্তর-পশ্চিমাংশে এসে দূর্বল হয়ে যায়। ৩১ তারিখে এই ঘূর্ণিঝড়টি শেষে ভারতের পশ্চিম বঙ্গ রাজ্যে দূর্বল অবস্থায় প্রবেশ করে এবং ঝাড়খন্ড রাজ্যে কোমেনের সর্বশেষ দূর্বল অবস্থার গতিপথ খুঁজে পাওয়া যায়।
দূর্যোগ মোকাবেলায় প্রস্তুতি
কোমেনের অস্তিত্বের সময়কালীন, যে দেশগুলো কোমেন দ্বারা ক্ষতিগ্রস্ত হয়েছিল, সেসব দেশের উপর ভারতীয় আবহাওয়া বিভাগ পূর্বেই সতর্কতা বার্তা জারি করেছিল। ভারতের দক্ষিণ-পূর্ববর্তী অংশে সরকারী সংস্থাগুলো জেলেদের প্রবল বৃষ্টিপাত নিয়ে আগেই সাবধান-বার্তা জানিয়ে দেয়। ব্যাপক বন্যা প্রায় ১.২ মিলিয়ন মানুষকে তাদের ঘরবাড়ি ছাড়তে বাধ্য করে। প্রায় ১,৫৩৭ টি আশ্রকেন্দ্র খুলতে হয়, আনুমানিক ২,১৪,৩০৬ জন বাড়িঘর ছেড়ে আসা দূর্যোগকবলিত মানুষদের জন্য। সাহায্য ও ত্রান কার্যক্রম পরিচালনার জন্য পশ্চিম বঙ্গের মূখ্যমন্ত্রী মমতা ব্যানার্জী সেই সময় তার লন্ডনে রাষ্ট্রীয় সফর বাতিল করেন।
বাংলাদেশ সরকার বিশেষ করে কক্সবাজার বিভাগের নিচু এলাকায় বসবাসকারি ৩,৩১,১২০ জন মানুষের জন্য ৭৬৬টি আশ্রয়কেন্দ্র খোলেন।
প্রভাব
বেশ অনেক দিন ধরেই কোমেন বঙ্গোপসাগরের উত্তরাংশ এবং উত্তর-পশ্চিমাংশে অবস্থিত দেশসমূহ যেমনঃ মায়ানমার, বাংলাদেশ এবং অন্যদিকে ভারতের পূর্বাংশে দিকে প্রবল বৃষ্টিপাত ঘটায়। দক্ষিণ-পূর্বাংশে এতো বৃষ্টিপাত হয়েছিল যে, মায়ানমারের পালেত্ব নামক জায়গায় বৃষ্টিপাতের সর্বোচ্চ রেকর্ড এসেছিল ৮৪০ মি.মি. (৩৩ ইঞ্চি)। আর এই রেকর্ডগুলো জুলাই এবং অগাস্ট মাস সংরক্ষণ করা হয়। মায়ানমারের রাখাইন রাজ্যের মংডু শহরে কোমেন ঝড়ের বাতাসের গতিবেগ ধরা পরেছিল ঘণ্টায় ১২৪ কি.মি. (ঘণ্টায় ৭৭ মাইল)। পার্শ্ববর্তী রাখাইন রাজ্যের রাজধানী সিত্বে শহরে বাতাসের গতিবেগ মাপা হয়েছিল ঘণ্টায় ১০৭ কি.মি. (ঘণ্টায় ৬৭ মাইল)। জুলাই মাসের ৩০ তারিখে বাংলাদেশের টেকনাফ উপজেলায় বাতাসের গতিবেগ পরিমাপে আসে ঘণ্টায় ১০০ কি.মি. (ঘণ্টায় ৬৫ মাইল)। আর অন্যদিকে বাংলাদেশের বন্দর নগরী চট্টগ্রামে বৃষ্টিপাতের গড় রেকর্ড ধরা পরে ৮০০ মি.মি (৩১ ইঞ্চি) এবং দশ দিন ধরে কক্সবাজারে বৃষ্টিপাতের পরিমাণ আসে ঘণ্টায় ১০০০ কি.মি. (৩৯ ইঞ্চি)। অপরদিকে ঘূর্ণিঝড় কোমেন দ্বীপাঞ্চলের পশ্চিমাভিমুখে গমন করার পর ভারতের পশ্চিম বঙ্গের হরিণখোলায় বৃষ্টিপাতের সর্বোচ্চ গড় রেকর্ড দেখা যায় ৫২০ মি.মি (২০ইঞ্চি)।
বাংলাদেশে কোমেন যখন প্রথম প্রবেশ করে তখন ঝড়টি ১ থেকে ২ মি. (৩.৩ থেকে ৬.৬ ফিট) ঢেউ সহকারে চট্টগ্রামে আঘাত হানে। কক্সবাজারে নৌকায় থাকা দুই জন মানুষ ঝড়ের সময় উত্তাল সমুদ্রেই মারা যায়। ঝড়ের দরুণ ভূমি-ধ্বসের কারণে পাঁচজন লোক কক্সবাজারে মৃত্যুবরণ করে এবং শহরাঞ্চলে ২ জন লোক মারা যায় বন্যার কারণে। পুরো বাংলাদেশ জুড়ে শ'খানেক জেলেদের কুঁড়েঘরসহ ঝড়টি প্রায় ৮৮, ৯০০ টি বাড়িঘর ধ্বংস করে। বিচ্ছিন্ন ঘটনায় ঝড়ের সময় বাড়ির উপর গাছ পরে গিয়ে দূর্ঘটনায় ৩ জন লোক মারা যায়। এক সপ্তাহ ধরে তান্ডব চালানোর সময় কোমেন বাংলাদেশের ১,৪৫,০০০ হেক্টর (৩,৬০,০০০ একর) কৃষিজমি বন্যার পানিতে পুরোপুরি নিমজ্জিত করে ফেলে। কোমেন ঝড়ের কারণে বাংলাদেশে ৪৫ জন লোক নিহত হয়;<ref name="twc"/ ২১ জন কক্সবাজারে এবং ৭ জন বান্দরবান উপজেলায়। আর এই ৪৫ জনের অনেকেই ঝড় এবং বন্যার ফলে পানিবাহিত রোগেও মারা গিয়েছিল। প্রায় ২,২০,০০০ বাড়িঘর ঝড় পরবর্তী সময়ে মেরামতের প্রয়োজন পরে এবং সাথে খাদ্য সংকটের সমস্যাও পূরণ করতে হয়।
পূর্বের বন্যাগুলো থেকে কোমেন ভারতে চক্রবৃদ্ধি হারে প্রকট হয়ে দেখা দিয়েছিল; প্রবল বৃষ্টিপাতের দরুণ ভারতে নদী এবং ডোবাগুলো জলে পরিপূর্ণ হয়ে উঠে। ভারতের পূর্বাংশে মণিপুর রাজ্যে এই ঝড়ের ফলে ভূমিস্থলনে ২০ জন লোক মারা যায়। ভারতের পশ্চিম বঙ্গ রাজ্যে প্রবেশ করলে কোমেন মিলিয়নের বেশি মানুষের বাড়িঘর ক্ষতি করার পাশাপাশি ১০,০৮৮ লোকের প্রাণহানি ঘটায়। কোমেন ভারতে ৩,৬৮,২৩৮ টি বাড়িঘর ক্ষতিগ্রস্ত এবং ১,০৭,৮০৮ টি বাড়িঘর ধ্বংস করে ফেলে। পুরো পশ্চিম বঙ্গ জুড়ে কোমেনের কারণে ৮৩ জন লোক মারা যায় যাদের অনেকেরই বজ্রপাতে এবং সাপের কামড়ের কারণে প্রাণহানী ঘটে। বন্যার পানি এতোটাই বেশি ছিল যে, তা পার্শ্ববর্তী ওড়িশা রাজ্যের ৬০ নং জাতীয় সড়ক-কে ঢেকে ফেলে। ভারত সরকার বন্যাকবলিত মানুষদের উদ্ধারের জন্য ১২১ টি উদ্ধাকারী নৌকা ব্যবহার করে।
মায়ানমার
মায়ানমারের উত্তর-পশ্চিমাংশের জায়গাগুলো জুড়ে কোমেনের দরুণ প্রবল বৃষ্টিপাতের কারণে ভয়াবহ বর্ষাকালীন বন্যা সৃষ্টি করে। ১৫০ মি.মি (৫.৯ ইঞ্চি) সম্পন্ন মূষলধারার বৃষ্টি মায়ানমারে ভূমিস্থলন এবং বন্যার মতো অবস্থার সৃষ্টি করে। মায়ানমারের চীন রাজ্য এবং তনঝাং রাজ্যে ঘূর্ণিঝড় কোমেন তিনটি ভূমিস্থলন পরিস্থিতি সৃষ্টি করে; যার মধ্যে একটি ছিল ৩৯৫ মিলিয়ন টন বিশিষ্ট একটি পর্বত ঢাল যা ঘণ্টায় ১৮০ কি.মি. বেগে (ঘণ্টাপ্রতি ১১২ মাইল) বেগে ভূমিতে ধ্বসে পরেছিল। এছাড়া ভূমিস্থলনটির দৈর্ঘ্য ছিল ৫.৯ কি.মি. (৩.৬ মি.) যা ছিল দশকের মধ্যে সবচেয়ে বড় ভূমিস্থলন যা ভূমিকম্পেও দেখা যায় না এবং এর গতিবেগও ছিল স্বাভাবিকের চেয়েও বেশি। ২০০৮ সালের ঘূর্ণিঝড় নার্গিসের পর কোমেনই ছিল মায়ানমারে সবচেয়ে ভয়াবহ ঘূর্ণিঝড় এবং মায়ানমার সরকারের পরিসংখ্যান রিপোর্ট অনুযায়ী কোমেনের ফলে সৃষ্ট বন্যা ছিল শতাব্দির সবচেয়ে ভয়াবহ বন্যার মধ্যে একটি। যার কারণে ১.৭ মিলিয়ন মানুষ গৃহহীন হয়ে পরেছিল।
এই ঝড়ের ফলে যে বন্যা হয় তাতে বন্যার পানির উচ্চতা উচু-দালান অব্দি পৌছে যায়; যার কারণে অনেক মানুষকে তাদের আবাসস্থল ছাড়তে হয় এবং যাতায়াতের জন্য নৌকা এবং হেলিকপ্টারের সাহায্য নিতে হয়। কোমেনের ফলে সৃষ্ট বন্যার কারণে মায়ানমারে অনেক বাড়িঘর এবং রাস্তাঘাট বিপর্যস্ত হয়। বন্যার পানি  বিশেষ করে নদী-বিধৌত অঞ্চলগুলোতে ফসলী জমিতে কাঁদা এবং পলি দ্বারা পরিপূর্ণ করে ফেলেছিল। জুলাই মাসের শেষের দিকে এই বন্যা মায়ানমারের ১,৪০০,০০০ একর (৫,৭০,০০০ হেক্টর) কৃষিজমি বন্যার পানিতে ঢেকে দেয়; farmlands were inundated যার মধ্যে ৬,৬৭,২২১ একর (২,৭০,০০০ হেক্টর) ছিল ফসলী জমি যেগুলোর বেশির ভাগই ছিল ধানের ফসলী জমি। খামারে প্রায় ২,৩৬,০০০ মুরগী মারা যায়। কিন্তু এতোসব ক্ষতি হলেও প্রাণহানি তুলনামূলকভাবে কম ঘটে। কোমেন ঝড়ে রাখাইন রাজ্যের রাজধানী সিত্বে-তে ৬টি আশ্রয় কেন্দ্র ক্ষতিগ্রস্ত হয় যখন সেখানে ঝড়ের সময় প্রায় ১,০০,০০০ লোক অবস্থান করছিল। অন্যান্য এলাকাগুলোতে কিছু আশ্রয়স্থল টিকে থাকলেও শৌচাগার ও আশ্রয়কেন্দ্রে অবস্থিত বাচ্চাদের পড়াশোনার জায়গা ব্যাপক ক্ষতি সাধিত হয়। মায়ানমারের কালাই শহর বন্যার কারণে এতোটাই বিচ্চিন্ন হয়ে গিয়েছিল যে, সেখানে আকাশপথ ছাড়া যাতায়াতের আর কোন পথ অবশিষ্ট ছিল না।
কোমেনের ফলে বন্যা পরিস্থিতি সবচেয়ে বেশি খারাপ হয়েছিল মায়ানমারের রাখাইন রাজ্যে যেখানে পানি সরবরাহ ব্যবস্থা সম্পূর্ণরূপে দূষিত হয়ে গিয়েছিল এবং উক্ত রাজ্যের শহরগুলো ব্যাপকভাবে ক্ষতিগ্রস্ত হয়েছিল। অগাস্টের ৪ তারিখে বন্যার পানি অপসৃত হতে শুরু করে; যার ফলে সেপ্টেম্বরের দিকে আশ্রয়কেন্দ্রে অবস্থিত শরণার্থীরা তাদের ঘরে ফিরে যেতে সক্ষম হয়। তীব্র বাতাসের গতিবেগের দরুণ মায়ানমারের চীন রাজ্যের লাইলেনপি নামক জায়গায় একটি স্কুল ও স্বাস্থ্যকর্মীদের জন্য নির্মিত একটি প্রশিক্ষণ কেন্দ্র সম্পূর্ণভাবে ক্ষতিগ্রস্ত হয়। এই ঝড়ের ফলে মায়ানমারের শুধু চারটি বিদ্যালয়ই ধ্বংসপ্রাপ্ত হয়। প্রবল ঝড় এবং ভয়াবহ বন্যা ৪,৯০,০০০ টি বাড়িঘর ক্ষতিগ্রস্ত এবং ২১,০০০ টি ঘড়বাড়ি সম্পূর্ণরূপে ধ্বংস করে ফেলে এবং এই ঝড়ের ফলে ১৩২ জন মানুষের প্রাণহানীও ঘটে; যার মধ্যে ৫৫ জনই ছিল শুধু রাখাইন রাজ্যের। সরাসরি শুধু  ৩৯ জনই কোমেনের ফলশ্রুতিতে মৃত্যবরণ করে।
ফলাফল
জুলাই মাসের ৩১ তারিখ মায়ানমারের প্রেসিডেন্ট থিন সিন রাখাইন এবং চিন রাজ্যের সাগাইংগ এবং মাগবে জেলাকে দূর্যোগপ্রবল এলাকা হিসেবে ঘোষণা দেন। অগাস্টের ৪ তারিখে মায়ানমারের সরকার আন্তর্জাতিক সংস্থাগুলোর কাছে সহায়তার হাত বাড়িয়ে দেওয়ার জন্য আহ্বান জানান। আহ্বানের সাড়া হিসেবে অস্ট্রেলিয়ার সরকার ৩ মিলিয়ন অস্ট্রেলিয়ান ডলার এবং মার্কিন সংস্থা ইউ. এস. এইড ৬,০০,০০০ মার্কিন ডলার প্রেরণ করেন। পার্শ্ববর্তী বাংলাদেশ ৮,০০,০০০ মার্কিন ডলার মূল্যের ঔষুধ, পানি এবং অন্যান্য সাহায্য সরবরাহ করে। এছাড়াও বৃটেন ৭,৭৫,০০০ মার্কিন ডলার, পার্শ্ববর্তী দেশ থাইল্যান্ড ১,৪২,২০২ মার্কিন ডলার, সিঙ্গাপুরের রেডক্রস ১,০০,০০০ মার্কিন ডলার এবং চীন ৩,০০,০০০ মার্কিন ডলারের সাহায্য প্রেরণ করে।
ঘূর্ণিঝড় নার্গিসের সময় দূর্যোগ মোকাবেলায় মায়ানমার সরকার ব্যর্থ হওয়ায় বাকি আন্তর্জাতিক সংস্থাগুলো তাই দ্রুতই মায়ানমারের সাহায্য প্রার্থনায় সাড়া দেয়। ত্রাণ-সরবরাহকারি হেলিকপ্টার পানিবন্দি রাখাইন রাজ্যের এলাকাগুলোতে অবস্থিত রোহিঙ্গাদের উপর থেকে ত্রাণ-পণ্যসমূহ ফেলে তাদের সাহায্য করে। মায়ানমারের সরকার কৃষকদের জন্য প্রায় ১.২ মিলিয়ন ডলার বরাদ্দ করেন যাতে করে তারা ধান উৎপাদনে তাদের যে ক্ষতি হয়েছিল, তা কাটিয়ে উঠে যেন আবার উৎপাদন কাজ শুরু করতে পারে। এছাড়া সেই বছর ২০১৫ সালের নভেম্বর মাসের মধ্যেই ক্ষতিগ্রস্ত ফসলের প্রায় অর্ধেক পুনরায় রোপন করা হয়। বন্যা কবলিত সমস্যায় জর্জরিত হলেও, মায়ানমারের অধিকাংশ জমিই কিন্তু পরবর্তী উৎপাদনের জন্য উর্বর থেকে যায়। মায়ানমারের স্থানীয় ব্যবসায় সংস্থাগুলো প্রয়োজনীয় সরবরাহকারী পণ্য কেনার জন্য ২.০৬ বিলিয়ন বার্মিজ টাকা এবং বার্মার খ্যাতনামা ব্যবসায়ী অং কো উইন  ৩.৬ মিলিয়ন মার্কিন ডলার অনুদান হিসেবে প্রদান করেন। এছাড়াও মায়ানমারের রেড ক্রস সংস্থা যেটি বন্যাকালীন সময়ে দূর্যোগ-পীড়িত মানুষদের সাহায্য করে আসছিল, অতিরিক্ত আরো সরবরাহ ও সাহায্য সহযোগীতা নিয়ে বন্যাকবলিত মানুষদের পাশে দাঁড়িয়েছিল। আন্তর্জাতিক রেড ক্রস সংস্থা চাল এবং কম্বল বিতরণ করার মাধ্যমে তাদের সাহায্যের হাত বাড়িয়ে দিয়েছিল। এছাড়াও স্বেচ্ছাসেবকরা ঘুমানোর জন্য মাদুড় ও চাটাই, মশারী, ঔষুধ এবং জলরোধী সাহায্যসামগ্রী দিয়ে সহায়তা করেছিল। জাতিসংঘের অনেক আন্তর্জাতিক সংস্থা ঘূর্ণিঝড় কোমেনের ফলে ক্ষতিগ্রস্ত আশ্রয়কেন্দ্রগুলো পুনঃনির্মাণে সহায়তা প্রদান করে। পুরো একমাসে বিশ্ব খাদ্য কর্মসূচি সংস্থা ৪,৫০,০০০ মানুষদের জন্য অন্নসংস্থানের ব্যবস্থা করে। বন্যার এক সপ্তাহের মধ্যেই খাদ্যদ্রব্য এবং তেলের ক্রয়মূল্য অ-স্বাভাবিকভাবে বেড়ে যায় এবং সেই বছর অর্থাৎ ২০১৫ সালে অগাস্ট থেকে সেপ্টেম্বরে চালের দাম রেকর্ড সংখ্যক হারে বৃদ্ধি পায়। চালের এই দাম ধীরে ধীরে কমে পরবর্তী সময়ে পর্যাপ্ত পরিমাণ ধান উৎপাতিত হলে। অন্যদিকে বেকার কৃষকদের আর্থিকভাবে সহায়তা করার জন্য বিল এবং মেলিন্ডা গেইটস সংস্থা কৃষকদের বাঁধ নির্মাণ এবং পরিষ্কার পানি ব্যবস্থার প্রত্যার্পণ করার জন্য একটি আর্থিক অনুদান কর্মসূচি গ্রহণ করেন। জাতিসংঘ, বিশ্ব ব্যাংক এবং মায়ানমার সরকারের নিজস্ব পরিসংখ্যানে এই ফলাফল পাওয়া যায় যে, ক্ষতিগ্রস্ত বাড়িঘর ও অপর্যাপ্ত খাদ্যের কারণে এই ঘূর্ণিঝড়ে সবচেয়ে বেশি ক্ষতিগ্রস্ত হয়েছিল মায়ানমারের নারী এবং শিশুরা।
ফুরিয়ে রূপান্তর
ফাংশনটি যদি পর্যাবৃত্ত হয়, তাহলে ফুরিয়ে রূপান্তরকে সরলীকরণ করা যায়। এক্ষেত্রে ফাংশনটির কিছু জটিল বিস্তার পরিমাপ করলেই ফুরিয়ে রূপান্তর পাওয়া যায়। এই জটিল বিস্তারগুলোকে ফুরিয়ে ধারার সহগ (Fourier series coefficients) বলা হয়। কাল-ডোমেইন সংকেতকে সরাসরি ফুরিয়ে রূপান্তর করলে অবিচ্ছিন্ন ফুরিয়ে রূপান্তর পাওয়া যায়। কিন্তু কম্পিউটারের জায়গা বাচানোর জন্য সাধারণত কাল-ডোমেইন সংকেতকে একটি নির্দিষ্ট কাল অন্তর অন্তর স্যাম্পল করা হয়। স্যাম্পল করার পর ফাংশনটিকে ফুরিয়ে রূপান্তর করলেও আসল অবিচ্ছিন্ন ফুরিয়ে রূপান্তরের একটা সংস্করণ উদ্ধার করা সম্ভব। এটাকে বলা হয় কাল-বিচ্ছিন্ন ফুরিয়ে রূপান্তর (Discrete-time Fourier transform)।
আনোয়ারুল হক কাকার
আনোয়ারুল হক কাকার হলেন একজন পাকিস্তানি রাজনীতিবিদ যিনি পাকিস্তানের বর্তমান মনোনীত তত্ত্বাবধায়ক সরকারের প্রধানমন্ত্রী। তিনি মার্চ ২০১৮ থেকে পাকিস্তানের সিনেটের সদস্য ছিলেন। তিনি ১৪ আগস্ট ২০২৩ সাল থেকে পাকিস্তানের তত্ত্বাবধায়ক সরকারের প্রধানমন্ত্রী হিসেবে দায়িত্ব পালন করবেন।
ফুরিয়ে রূপান্তর
সংজ্ঞা
সমাকলনযোগ্য কোন ফাংশন, এর ফুরিয়ে রূপান্তর, \hat{f} এর সংজ্ঞা অনেকভাবে দেয়া যায়, অনেকভাবে দেয়ার রীতিও রয়েছে। এই নিবন্ধে যে সংজ্ঞাটি ব্যবহার করা হবে তা হলো:
আনোয়ারুল হক কাকার
ব্যক্তিগত জীবন
আনোয়ারুল হক পশতুন জাতির কাকার উপজাতির অন্তর্গত যারা প্রাথমিকভাবে উত্তর বেলুচিস্তান জুড়ে ছড়িয়ে ছিটিয়ে রয়েছে। রাজনৈতিক সক্রিয়তার পাশাপাশি কাকার পাকিস্তানের পররাষ্ট্র নীতি প্রণয়নকারী বিভিন্ন চিন্তাকেন্দ্রের সাথেও সম্পৃক্ত। কাকার দক্ষিণ এশিয়ার ভূ-রাজনীতি বিশেষ করে আফগানিস্তান-পাকিস্তান সম্পর্কের গভীর পর্যবেক্ষক। তিনি কোয়েটার কমান্ড অ্যান্ড স্টাফ কলেজ এবং ইসলামাবাদের জাতীয় প্রতিরক্ষা বিশ্ববিদ্যালয়ের পরিদর্শনকারী পণ্ডিত হিসাবেও রয়েছেন যেখানে কাকার আন্তর্জাতিক সম্পর্কের উপর বক্তৃতা দেন।
ফুরিয়ে রূপান্তর
সংজ্ঞা
যেখানে স্বাধীন চলক x সময় বোঝায় যার একক সেকেন্ড, রূপান্তর চলক ξ কম্পাঙ্ক বোঝায় যার একক হার্জ। উপযুক্ত পরিস্থিতি থাকলে বিপরীত ফুরিয়ে রূপান্তরের মাধ্যমে মূল ফাংশনটিকে আবার এভাবে লেখা যায়:
মূল ফাংশনকে তার ফুরিয়ে রূপান্তর থেকে যে পুনরুদ্ধার করা যায় এটাকে বলা হয় ফুরিয়ে প্রত্যাবর্তন উপপাদ্য। ইয়োসেফ ফুরিয়ে তার তাপীয় তত্ত্বের মাধ্যমে এই উপপাদ্য প্রথম প্রণয়ন করেছিলেন । অবশ্য আধুনিক দৃষ্টিকোণ থেকে এই উপপাদ্যের প্রকৃত প্রমাণ যাকে বলা যায় তা অনেক পরে এসেছে । ƒ and ƒ̂, ফাংশন দুটিকে অনেক সময় ফুরিয়ে সমাকলন জোড় বা ফুরিয়ে রূপান্তর জোড় বলা হয়। ফুরিয়ে রূপান্তর প্রকাশের অন্যান্য নিয়ম আছে যা নিচে আলোচিত হবে। উল্লেখ্য ইউক্লিডীয় স্থানে ফুরিয়ে রূপান্তরের ক্ষেত্রে অনেক সময় x চলক দ্বারা অবস্থান এবং ξ চলক দ্বারা ভরবেগ বোঝানো হয়।
আনোয়ারুল হক কাকার
রাজনৈতিক জীবন
তিনি একটি নতুন রাজনৈতিক দল বেলুচিস্তান আওয়ামী পার্টি (বিএপি) সহ-প্রবর্তন করেন।
তাকে পাকিস্তানের তত্ত্বাবধায়ক প্রধানমন্ত্রী হিসেবে মনোনীত করেছিলেন বিরোধী দলীয় নেতা ও প্রধানমন্ত্রী শেহবাজ শরীফ। রাষ্ট্রপতি আরিফ আলভি তাকে পাকিস্তানের অষ্টম তত্ত্বাবধায়ক প্রধানমন্ত্রী করার সামারি স্বাক্ষর করেছেন।
দুর্বল নিউক্লিয় বল
থাম্ব|দুর্বল নিউক্লিয় বলের কারণে তেজস্ক্রিয় [[বিটা ক্ষয় হচ্ছে। ফলে একটি নিউট্রন রূপান্তরিত হচ্ছে একটি প্রোটন, একটি ইলেকট্রন এবং একটি ইলেকট্রন নিউট্রিনোতে।]] কণা পদার্থবিজ্ঞান - এ দুর্বল নিউক্লিয় বল হচ্ছে প্রকৃতির চারটি মৌলিক বলের একটি। অন্য তিনটি বল হচ্ছে সবল নিউক্লিয় বল, তাড়িতচৌম্বক বল এবং মহাকর্ষ বল। তেজস্ক্রিয়তার জন্য দুর্বল নিউক্লিয় বল দায়ী, নিউক্লিয় ফিশনে তেজস্ক্রিয়তা গুরুত্বপূর্ণ ভূমিকা পালন করে থাকে। এই বলটি ১০-১৮ মিটার দুরত্বে ক্রিয়া করে। দুর্বল নিউক্লিয় বলের তত্ত্বকে কখনো কখনো কোয়ান্টাম ফ্লেভারডাইনামিক্স (QFD) বলা হয়ে থাকে। অন্যদিকে কোয়ান্টাম ক্রোমোডাইনামিক্স যেমন সবল নিউক্লিয় বলের সাথে এবং কোয়ান্টাম তড়িৎ- বিজ্ঞান তাড়িতচৌম্বক বলের সাথে জড়িত। কিন্তু QFD নামপদটি খুব কম ব্যবহার করা হয়, কেননা দুর্বল বল দুর্বল-তড়িৎ তত্ত্বের (Electroweak interaction) অধীনে সবচেয়ে ভাল ব্যাখ্যা করা যায়।
ইতিহাস
দুর্বল বলকে অসংযোগ বল হিসেবে বর্ণনা করা হয় যেটার বলের ক্ষেত্র সীমিত ব্যাপ্তিযুক্ত। ১৯৬৮ সালে শেল্ডন লি গ্ল্যাশো, আবদুস সালাম এবং স্টিভেন ভেইনবার্গ তাড়িতচৌম্বক বল এবং দুর্বল মিথস্ক্রিয়াকে একীভূত করে দেখান যে তারা আসলে একি বলের দুটো ভিন্ন রূপ।এদেরকে এখন দুর্বল তড়িৎ বল বলা হয়।
১৯৮৩ সালের আগে W এবং Z বোসনের অস্তিত্ব সুনিশ্চিত করা যায়নি।
বৈশিষ্ট্যসমূহ
ডান|থাম্ব|294x294পিক্সেল|দুর্বল নিউক্লিয় বলের কারণে বিভিন্ন ক্ষয়ের পথ এবং সম্ভাব্য পথের ডায়াগ্রাম। লাইনগুলোর তীব্রতা হিসেব করা হয়েছে সিকেএম রাশির মাধ্যমে। বিভিন্ন দিক থেকে দুর্বল নিউক্লিয় বল অনন্য।
দুর্বল সমস্পিন এবং দুর্বল অতিচার্জ
বাম|থাম্ব|দুর্বল নিউক্লিয় বলের মাধ্যমে ধনাত্মক পাইওন ক্ষয়
মিথস্ক্রিয়ার ধরন
দুর্বল নিউক্লিয়ার বলের মিথস্ক্রিয়া দুই ধরনের। একটি হল "আধান-তড়িৎ মিথস্ক্রিয়া" যেটি ব্যাখ্যা করে কোনো কণার তড়িৎ পরিবহন (যেমন ডব্লিউ বোসন)। এটি বিটা-ক্ষয়ের ঘটনার জন্য দায়ী।  দ্বিতীয় ধরনের মিথস্ক্রিয়া "আধাননিরপেক্ষ ও তড়িৎ এর মিথস্ক্রিয়া" যেক্ষেত্রে কোনো আধান নিরপেক্ষ কণা (যেমন: Z বোসন) বিদ্যুৎ পরিবহন করে।
চার্জিত- কারেন্ট মিথস্ক্রিয়া
ডান|থাম্ব|200x200পিক্সেল|বিটা-মাইনাস ক্ষয়ের ফাইনম্যান ডায়াগ্রাম যেখানে ভারী Wমাইনাস বোসন কণার মাধ্যমে একটি নিউট্রন ভেঙে একটি প্রোটন, ইলেকট্রন এবং ইলেকট্রন এন্টি-নিউট্রিনোতে পরিণত হচ্ছে।
নিরপেক্ষ-তড়িৎ মিথস্ক্রিয়া
নিরপেক্ষ তড়িৎ মিথস্ক্রিয়ায়, একটি কোয়ার্ক অথবা একটি লেপটন (যেমন একটি ইলেকট্রন বা একটি মিউওন) একটি Z বোসন নির্গত বা শোষণ করে। উদাহরণস্বরূপ: W বোসনের মত Z বোসনও খুব দ্রুত ক্ষয় হয়ে যায়। যেমন:
সুলতান আবদুল হালিম মুয়াজ্জম শাহ আন্তর্জাতিক ইসলামি বিশ্ববিদ্যালয়
সুলতান আবদুল হালিম মুয়াজ্জম শাহ আন্তর্জাতিক ইসলামি বিশ্ববিদ্যালয় (ইউনিশামস) হলো মালয়েশিয়ার কেদাহ প্রদেশের একটি বেসরকারি বিশ্ববিদ্যালয়।
সংগঠন ও প্রশাসন
ইউনিশামস (পূর্বে কুইন) কেদাহ রাজ্য সরকারের মালিকানাধীন এবং পরিচালিত।
ক্যাম্পাস এবং অনুষদ
ইউনিশামস (পূর্বে কুইন) কুয়ালা কেতিলের নতুন প্রাতিষ্ঠানিক ক্যাম্পাস থেকে পরিচালনা করা হয়।
সার্বভৌমত্ব
সার্বভৌমত্ব বলতে কোন দেশ বা রাষ্ট্রের নিজের অভ্যন্তরীন এবং অন্যান্য রাষ্ট্রের সঙ্গে সম্পর্ক নির্ধারণের চূড়ান্ত ক্ষমতাকে বোঝায়।  সার্বভৌমত্ব কোনো পরিচালনা পরিষদের বাইরের কোনো উৎস বা সংগঠনের হস্তক্ষেপ ছাড়া কাজ করার পূর্ণ অধিকার ও ক্ষমতা। রাজনৈতিক তত্ত্ব অনুযায়ী, সার্বভৌমত্ব কোনো একটি রাষ্ট্রব্যবস্থার উপর সর্বোচ্চ ক্ষমতা নির্দেশকারী একটি গুরুত্বপূর্ণ পরিভাষা। এটি রাষ্ট্রগঠনের সার্বভৌমত্বকেন্দ্রিক মতবাদের একটি মূলনীতি।এটি রাষ্ট্র গঠনের মূখ্য উপাদান।আর সার্বভৌমের আদর্শই হলো আইন।এই উপাদান ব্যতীত কোন রাষ্ট্র গঠিত হতে পারে না।
সার্বভৌমত্বের প্রকারভেদ
সার্বভৌমত্বের বিভিন্ন ধারণা নিয়ে দীর্ঘদিন ধরে প্রচুর আলোচনা হয়েছে, এবং এই বিতর্ক এখনো চলমান রয়েছে। এর ফলে সার্বভৌমত্বের সংজ্ঞা, ধারণা এবং প্রয়োগে পরিবর্তন এসেছে, বিশেষ করে আলোকায়নের সময়ে। সার্বভৌমত্বের বর্তমান ধারণায় ভূখণ্ড, জনসংখ্যা, কর্তৃপক্ষ এবং স্বীকৃতি– এই চারটি দিক রয়েছে। স্টিফেন ডি. ক্রাসনার এর মতে, এই শব্দটি চারটি ভিন্ন ভিন্ন উপায়ে অনুধাবন করা যায়ঃ আমরা প্রায়ই এই চারটি ধারণাকে একত্রে আসতে দেখি, কিন্তু এটি অপরিহার্য নয়। এই চারটি দিক একটি আরেকটির দ্বারা প্রভাবিত নয়, এবং এক দিয়ে সার্বভৌম না হয়েও অন্য দিক দিয়ে সার্বভৌম ছিল, এ ধরনের রাষ্ট্রের উদাহরণ ইতিহাসে পাওয়া যায়। ইমানুয়েল ওয়ালারস্টেইনের মতে, সার্বভৌমত্বের আরেকটি মৌলিক বৈশিষ্ট্য হল একে অর্থবহ হতে হলে বাকিদের কাছ থেকে এর স্বীকৃতি থাকতে হবে, "সার্বভৌমত্ব একটি আইনি ব্যাপারের বাইরেও কিছু একটা, (...যার) পারস্পারিক স্বীকৃতি দরকার হয়। সার্বভৌমত্ব একটি কাল্পনিক বাণিজ্য, যাতে দুটি সম্ভাব্য বিরোধী পক্ষ বাস্তব সক্ষমতাকে সম্মান করে এই ধরনের স্বীকৃতিকে তাদের সবচেয়ে কম ব্যয়বহুল কৌশল হিসাবে গ্রহণ করে।"
ধ্রুপদী ধারণা
রোমান আইনজ্ঞ উলপিয়ান লক্ষ করেন যে যদিও তিনি সরাসরি বলেননি, তবু সম্রাট এক ধরনের চূড়ান্ত ক্ষমতা চর্চা করতেন, যার উৎপত্তি জনতার থেকেই, এমন একটি ধারণা উলপিয়ান ব্যক্ত করেন।
মধ্যযুগীয় ধারণা
উলপিয়ানের ধ্রুপদী বক্তব্য মধ্যযুগীয় ইউরোপে অজানা ছিল না, কিন্তু মধ্যযুগীয় সময়ে সার্বভৌমত্ব একটি গুরুত্বপূর্ণ ধারণা ছিল। মধ্যযুগে র রাজারা সার্বভৌম ছিলেন না, অন্ততঃ অতটা শক্তিশালী না, কারণ তাদের অভিজাত সামন্তদের সাথে ক্ষমতা ভাগ করতে হত এবং সামন্তরা তাদের কাজ নিয়ন্ত্রণ করতেন। উপরন্তু, দুই শ্রেণীকেই প্রথা মেনে চলতে হত।
মধ্যযুগে সার্বভৌমত্ব রাজন্য ও অভিজাতদের de jure অধিকার হিসাবে এবং ব্যক্তি জীবনে তাদের নিজস্ব পছন্দগুলি তৈরি করার de facto ক্ষমতা হিসাবে উপস্থিত ছিল।
১৩৮০ থেক ১৮০০ সালের কাছাকাছি সময়ে জ্যোফ্রে চৌসাটারের মিডল ইংলিশ সংগ্রহে ক্যানটারবেরী টেলস, বিশেষত দ্য ওয়াইফ অফ বাথের গল্পে নারীবাদী সার্বভৌমত্বের বিষয়টি নিয়ে কথা বলা হয়েছিল।
পরে ইংরেজ আর্থারিয়ান রোম্যান্স, দ্য ওয়েডিং অফ স্যার গোয়াইন ও ডাম র‍্যাগনিয়েল (1450 খ্রিষ্টাব্দ), দ্য ওয়াইফ অফ বাথ গল্পের অনেক উপাদান ব্যবহার করে, তবে রাজা আর্থার এবং নাইটদের আদালতের প্রেক্ষাপটে গল্পটি সাজায়। এর গল্প নাইট স্যার গোয়েনের তার নববঁধু ডাম র‍্যাগনিয়েলকে সার্বভৌমত্ব প্রদানকে ঘিরে আবর্তিত হয়, যাকে নারীদের চূড়ান্ত চাওয়া হিসাবে দেখানো হয়।
পুণর্জাগরণ
মধ্যযুগে সার্বভৌমত্ব অভিজাতদের 'ডেই জুরে' অধিকার হিসাবে এবং ব্যক্তির নিজের জীবনের সিদ্ধান্ত নেয়ার 'ডেই ফ্যাক্টো' সক্ষমতা হিসাবে বর্তমান ছিল।
একটি ধারণা হিসাবে সার্বভৌমত্বের পূণর্জাগরণ ঘটে ষোড়শ শতাব্দীতে, এমন একটি সময়ে যখন গৃহযুদ্ধ একটি কেন্দ্রীয় শক্তিশালী কর্তৃপক্ষের বাসনা তৈরি করেছিল, যখন সামন্ত রাজারা তাদের আভিজাত্যের বিনিময়ে নিজেদের হাতে ক্ষমতা পুঞ্জিভূত করছিল, এবং আধুনিক জাতিরাষ্ট্র গড়ে উঠছিল। জীন বোদিন, কিছুটা ফ্রান্সের ধর্মযুদ্ধগুলোর প্রতিক্রিয়াস্বরূপ শক্তিশালী কেন্দ্রীয় কর্তৃপক্ষ হিসাবে পরম রাজতন্ত্রের আকারে সার্বভৌমত্বের তত্ত্ব প্রদান করেন। ১৫৭৬ সালে তিনি তার বই Les Six Livres de la République (প্রজাতন্ত্রের ছয়টি বই) এ যুক্তি দেখান, সহজাতভাবেই সার্বভৌমত্বকে হতে হবেঃ জনগণের কাছ থেকে শাসকের কাছে (সার্বভৌম হিসাবেও পরিচিত) সার্বভৌমত্ব স্থানান্তরের ধারণা বোদিন প্রত্যাখ্যান করেছিলেন; প্রাকৃতিক নিয়ম এবং ঐশ্বরিক আইন সার্বভৌম শাসন করার অধিকার প্রদান করে। এবং সার্বভৌম ব্যক্তি ঐশ্বরিক আইন বা প্রাকৃতিক নিয়মের ঊর্ধ্বে নন, বরং তিনি কেবল মানবসৃষ্ট আইনের উর্ধ্বে। তিনি ঐশ্বরিক আইন থেকে উদ্ভূত কিছু মৌলিক নিয়ম, প্রাকৃতিক নিয়ম, যুক্তি, সকল দেশের জন্য প্রযোজ্য সাধারণ আইন এবং সার্বভৌম ও তার উত্তরসুরি নির্ধারণ এবং সার্বভৌমের ক্ষমতার সীমা কী হবে এসব ব্যাপার নির্ধারণকারী রাষ্ট্রের মৌলিক আইনের প্রতি সার্বভৌমের লক্ষ রাখার ব্যাপারে জোর দেন। এইভাবে, বোদিনের সার্বভৌমের ক্ষমতা রাষ্ট্রের সাংবিধানিক আইন এবং প্রতিটি মানুষের উপর আরোপিত উচ্চতর আইন দ্বারা সীমাবদ্ধ ছিল। সার্বভৌমের ঐশ্বরিক ও প্রাকৃতিক আইন মেনে চলার ব্যাপারটি তার কাজকর্মে কিছু নৈতিক সীমারেখা টেনে দেয়। বোদিন lois royales বা ফরাসী রাজতন্ত্রের কিছু মৌলিক আইন যার দ্বারা উত্তরাধিকারের মত ব্যাপারগুলো নিয়ন্ত্রিত হত, কেও প্রাকৃতিক নিয়ম এবং ফরাসী সার্বভৌমের অবশ্য পালনীয় হিসাবে তুলে ধরেন।
পরমত্বের ধারণায় বিশ্বাসী হওয়ার পরেও বাস্তবক্ষেত্রে সরকারের কীভাবে কাজ করা উচিত, এ ব্যাপারে বোদিনের কিছু মধ্যপন্থী মতামত ছিল। তিনি বলেন, সার্বভৌম বাধ্য না হলেও বাস্তবে উপদেশ পাওয়ার জন্য তার একটি সিনেট আহ্বান করা উচিত, আইনের মাধ্যমে বিচারকদের হাতে কিছু প্রাশাসনিক ক্ষমতা প্রদান করা উচিত এবং জনগণের সাথে যোগাযোগের উপায় হিসেবে একটি ব্যবস্থাপক সভা রাখা উচিত। বোদিন বিশ্বাস করতেন "সবচেয়ে ঐশ্বরিক, সবচেয়ে চমৎকার এবং সঠিক রাষ্ট্র" আংশিকভাবে গণতান্ত্রিক উপায়ে ও আংশিকভাবে অভিজাতদের দ্বারা শাসিত হয়।
বোদিন তার মতবাদে রাজাদের ঐশ্বরিক ক্ষমতাকে নির্ধারণ করে দেন।
আলোকায়নের যুগ
আলোকায়নের যুগে সার্বভৌমত্বের ধারণা পশ্চিমা রাষ্ট্রের বর্ণনায় আইনি ও নৈতিক শক্তি হয়ে উঠে। নির্দিষ্ট করে সার্বভৌমত্ব প্রতিষ্ঠার উপায় হিসাবে "সামাজিক চুক্তি"র চুক্তির প্রস্তাব করা হয়, এবং ১৮০০ সালের মধ্যে ফ্রান্স ও মার্কিন যুক্তরাষ্ট্রে ব্যাপকভাবে গৃহীত হয়, যদিও ব্রিটেনেও কিছুটা কম পরিমাণে হয়।
লেভিয়াথানে থমাস হোবস বোদিনের মতই সার্বভৌমত্বের একটি ধারণায় পৌঁছান, যেটি অন্য কারণে "পিস অব ওয়েস্টফেলিয়া"য় আইনি কাঠামো লাভ করে। তিনি প্রথমবারের মত সামাজিক চুক্তির একটি আধুনিক সংস্করণ তৈরি করেন, এবং যুক্তি দেখান যে মানুষের মধ্যে পারস্পারিক সহযোগিতা ছাড়া জীবনের কদর্য, পাশবিক ও ইতর গুণগুলোকে কাটিয়ে উঠতে মানূষের অবশ্যই একটি রাষ্ট্রীয় কাঠামোর আসতে হবে এবং একটি সার্বভৌম শক্তির কাছে নিজেকে সমর্পণ করতে হবে যা তাদের সামগ্রিক কল্যাণের জন্য কাজ করতে বাধ্য করবে। এই যুক্তিটি সার্বভৌমত্বের প্রথম প্রবর্তকদের আকৃষ্ট করেছিল। হোবস বোদিনের ও ওয়েস্টফেলিয়ান ধারণার বাইরেও সার্বভৌমত্বের সংজ্ঞাকে আরো দৃঢ় করেন এবং বলেন একে অবশ্যই হবে হবেঃ তাদের নিরাপত্তা নিশ্চিত করার জন্য জনগণ শাসককে সার্বভৌমত্ব দেয় হোবস এই অনুমান থেকে এই সিদ্ধান্তে আসেন যে শাসক কখনো ব্যর্থ হলে নিজেদের রক্ষা করার ক্ষমতা নতুন একটি সামাজিক চুক্তি করার মাধ্যমে ফিরে পায়।
ক্ষুদিপানা
ক্ষুদিপানা হলো একবীজপত্রী উদ্ভিদ বর্গের লেমনাসি (Lemnaceae) গোত্রের অন্তর্গত এক প্রজাতির অবাধ ভাসমান জলজ সপুষ্পক উদ্ভিদ। এটি জলে ভেসে বেড়ায় এবং জলচর পাখি ও প্রাণীর সাধারণ খাদ্য। এরা মূলতঃ আরাসি পরিবারের অন্তর্গত।
জম্মু তাউই রেলওয়ে স্টেশন
পটভূমি
জম্মু তাউই জম্মু ও কাশ্মীরের বৃহত্তম রেলওয়ে স্টেশন। এই অঞ্চলের অন্যান্য স্থান এবং কাশ্মীর উপত্যকার দিকে আসা পর্যটকদের জন্য এটি একটি প্রধান রেলপথ। জম্মু-বারামুল্লা লাইন এখানে শুরু হয়। প্রশাসনিকভাবে, এটি উত্তর রেলওয়ের ফিরোজপুর বিভাগে অবস্থিত।
জম্মু তাউই প্রধান ভারতীয় শহরগুলির সাথে ট্রেন দ্বারা ভালভাবে সংযুক্ত। স্টেশন কোড হল JAT. ভারতের তৃতীয় দীর্ঘতম চলমান ট্রেন, সময় এবং দূরত্বের পরিপ্রেক্ষিতে, হিমসাগর এক্সপ্রেস যা 70 ঘন্টার মধ্যে কন্যাকুমারী, তামিলনাড়ু যায়, এখান থেকে উৎপন্ন হয়। এখন এটি শ্রী মাতা বৈষ্ণো দেবী কাটরা রেলওয়ে স্টেশন থেকে উৎপন্ন হয়। ভারতের সর্বাধিক প্রিমিয়াম এক্সপ্রেস ট্রেন, বন্দে ভারত এক্সপ্রেস, এখানে থামে।
ইতিহাস
জম্মু-শিয়ালকোট লাইনে শহরে একটি পুরানো স্টেশন ছিল, যেখানে শিয়ালকোট জংশন পর্যন্ত ট্রেন পরিষেবা ছিল, এখন পাকিস্তানে, দূরে। স্টেশনটি ওয়াজিরাবাদ এবং নারোওয়াল স্টেশনের সাথেও যুক্ত, যে দুটিই আজ পাকিস্তানে রয়েছে। পুরানো জম্মু স্টেশনটি 1897 সালের দিকে নির্মিত হয়েছিল কিন্তু ভারত বিভক্তির পর শিয়ালকোটের সাথে রেল সংযোগ বিচ্ছিন্ন হয়ে যাওয়ায় এটি পরিত্যক্ত হয়েছিল। 1971 সাল পর্যন্ত জম্মুতে কোনো রেল পরিষেবা ছিল না, যখন ভারতীয় রেল পাঠানকোট -জম্মু তাওয়াই ব্রড-গেজ লাইন স্থাপন করেছিল। 1975 সালে নতুন জম্মু তাভি স্টেশন খোলা হয়েছিল। 2000 সালে, একটি শিল্পকেন্দ্রের জন্য পথ তৈরি করার জন্য পুরানো রেলওয়ে স্টেশনের বেশিরভাগ অংশ ভেঙে ফেলা হয়েছিল। পূর্বে স্টেশনটি ডিটিএম-এর পোস্ট দ্বারা পরিচালিত হত যা এখন স্টেশন ডিরেক্টর নামেও পরিচিত। বর্তমান স্টেশন ডিরেক্টর (এসডি) হলেন শ. উচিৎ সিংগাল (2014 ব্যাচের একজন IRTS অফিসার)। জম্মু স্টেশনটি 2024 সালের মধ্যে শেষ হওয়ার আশা করা স্টেশন পুনঃ-উন্নয়ন পরিকল্পনার অধীনে পুনর্নির্মাণ এবং পুনরায় ডিজাইন করার পরিকল্পনা করা হয়েছে।
বিদ্যুতায়ন
পুরো জলন্ধর-জম্মু সেকশন, জম্মু তাউই স্টেশন এবং সাইডিংগুলিকে সম্পূর্ণরূপে ২৫ কেভি এসি-তে চালিত করা হয়েছে এবং আগস্ট ২০১৪ এ বৈদ্যুতিক ট্র্যাকশনের জন্য অনুমোদিত হয়েছে। স্বরাজ এক্সপ্রেস এখন জম্মু তাওয়ি থেকে বান্দ্রা টার্মিনাস পর্যন্ত WAP-4 এন্ড টু এন্ড পায়। হিমগিরি এক্সপ্রেস এখন জম্মু তাওয়ি থেকে হাওড়া পর্যন্ত ওয়াপ-৭- শেষ প্রান্ত অব্দি   সেবা  দেয়।
আফগানিস্তানের স্কুলগুলোর তালিকা
আফগানিস্তানে অবস্থিত বিদ্যালয়ের এই তালিকায় রয়েছে দেশের প্রাথমিক ও মাধ্যমিক বিদ্যালয়গুলি । আফগান শিক্ষা মন্ত্রণালয়ের মতে, আফগানিস্তান জুড়ে প্রায় ১৮,০০০ স্কুল রয়েছে। আফগানিস্তানের তৃতীয় স্কুলগুলো আফগানিস্তানের বিশ্ববিদ্যালয়ের তালিকার একটি পৃথক উপ-তালিকায় তালিকাভুক্ত রয়েছে । তালিকাটি বর্ণানুক্রমিকভাবে প্রদেশ দ্বারা এবং একটি প্রদেশের মধ্যে, স্কুল নামের দ্বারা বর্ণানুক্রমিকভাবে সংগঠিত হয়।
বাল্‌খ প্রদেশ
থাম্ব| [[বাল্‌খ প্রদেশ|বালখ প্রদেশের আলিয়াবাদ স্কুল ]]
গজনি প্রদেশ
থাম্ব|[[গাজনি র জাহান মালেকা বিদ্যালয়]]
হেরাত প্রদেশ
থাম্ব| [[হেরাত প্রদেশ|হেরাত প্রদেশের একটি স্কুল ]]
কাবুল প্রদেশ
থাম্ব| [[কাবুল|কাবুলে গাজী উচ্চ বিদ্যালয় ]] থাম্ব| [[কাবুল|কাবুলের রহমান বাবা উচ্চ বিদ্যালয় ]] থাম্ব| [[কাবুল|কাবুলের স্যার আশায়ব বালিকা উচ্চ বিদ্যালয়ের একটি শ্রেণিকক্ষের ভিতরে ]]
== কান্দাহার প্রদেশ == থাম্ব| মার্কিন সেনা [[কান্দাহার (শহর)|কান্দাহারের জারঘোনা আনা উচ্চ বিদ্যালয়ের বাইরে সুরক্ষা প্রদান করছে ]]
কপিসা প্রদেশ
থাম্ব| [[কপিসা প্রদেশ|কাপিসা প্রদেশে মাসাব হাই স্কুল নির্মাণ (২০০৯) ]]
লগার প্রদেশ
== নানগারহর প্রদেশ == থাম্ব| আমানখিল উচ্চ বিদ্যালয়ে মান নিয়ন্ত্রণের পরীক্ষা করার জন্য একটি খালের উপর দিয়ে ফুট ব্রিজ পার হচ্ছেন [[নানগারহর প্রদেশ|নানগারহর প্রদেশের পুনর্গঠন দলের সদস্যরা। ]]
জাবুল প্রদেশ
থাম্ব|জাবুল প্রদেশের কলাত বিবি খালা স্কুল
তালু (মুখগহ্বর)
যেসব বর্ণের উচ্চারণের সময় জিভ তালুকে স্পর্শ করে তাদের তালব্য বর্ণ বলে।
বামপন্থী রাজনীতি
বামপন্থী রাজনীতি বলতে এমন একটি রাজনৈতিক মতাদর্শকে বোঝায় যা সামাজিক সাম্য, সমতাবাদের পক্ষে সমর্থন করে এবং প্রায়ই অর্থনৈতিক ও সামাজিক সমস্যা মোকাবেলায় সরকারি হস্তক্ষেপকে সমর্থন করে। বামপন্থী নীতিগুলি সাধারণত আয়ের বৈষম্য হ্রাস, শ্রমিকদের অধিকারের প্রচার, সামাজিক কল্যাণ কর্মসূচির প্রসার, প্রগতিশীল কর ব্যবস্থার পক্ষে এবং জলবায়ু পরিবর্তন এবং লিঙ্গ সমতার মতো সমস্যাগুলিকে মোকাবেলা করার উপর ফোকাস করে।  বামপন্থী দল বা ব্যক্তিরা প্রায়শই শ্রমিক শ্রেণী এবং প্রান্তিক গোষ্ঠীর স্বার্থের পক্ষে কথা বলার সাথে যুক্ত থাকে। 300px|থাম্ব|ফ্রান্সে একটি বিক্ষোভের ছবি। বাম ধারার রাজনীতির বুৎপত্তি ঘটে। বামপন্থী রাজনীতি হলো রাজনৈতিক ভাবাদর্শের একটি পরিসর যেখানে সামাজিক সাম্য ও সমতাবাদ অর্জনকে সমর্থন করা হয় ও দাবি করা হয় এবং প্রায়শই সামাজিক স্তরবিন্যাসের বিরোধিতা করা হয়। সাধারণত বামপন্থী রাজনীতি সমাজে তাঁদের সঙ্গে জড়িত যাঁরা অন্যের তুলনায় কম পায় বা সুযোগহীন থাকে; সেইসাথে এই ধরনের রাজনীতির সঙ্গে একটি ধারণা জড়িত যে সমাজে অযৌক্তিক বৈষম্য রয়েছে যা হ্রাস বা বিলুপ্ত করা প্রয়োজন। অর্থনীতির ইমেরিটাস অধ্যাপক ব্যারি ক্লার্কের মতে, বামপন্থী রাজনীতির সমর্থকরা "দাবি করে যে মানব উন্নয়নের বিকাশ ঘটে যখন ব্যক্তিরা সহযোগিতামূলক, পারস্পরিক শ্রদ্ধাপূর্ণ সম্পর্কে জড়িত থাকে যা কেবল তখনই উন্নতি করতে পারে যখন মর্যাদা, ক্ষমতা ও সম্পদের অত্যধিক পার্থক্য দূরীভূত করা হয়।"
বামপন্থী বলে বিবেচিত ভাবাদর্শগুলো একটি নির্দিষ্ট সময় ও স্থানে রাজনৈতিক মতপরিসর বরাবর ওভারটন উইন্ডো (Overton window) বসানোর উপর নির্ভর করে ব্যাপকভাবে পরিবর্তিত হয়। ১৮ শতকের শেষের দিকে প্রথম উদার গণতন্ত্রের প্রতিষ্ঠার পর, বাম শব্দটি মার্কিন যুক্তরাষ্ট্রে উদারনীতিবাদ ও ফ্রান্সে প্রজাতান্ত্রিকতাকে বর্ণনা করার জন্য ব্যবহৃত হত, যা প্রথাগত রক্ষণশীল ও রাজতন্ত্রবাদীদের ডানপন্থী রাজনীতির তুলনায় নিম্ন স্তরের শ্রেণিগত সিদ্ধান্ত গ্রহণকে সমর্থন করতো। আধুনিক রাজনীতিতে, বাম শব্দটি সাধারণত ধ্রুপদী উদারনীতিবাদের বাম দিকমুখী ভাবাদর্শ ও আন্দোলনের ক্ষেত্রে প্রযোজ্য, যা অর্থনৈতিক ক্ষেত্রে কিছু মাত্রার গণতন্ত্রকে সমর্থন করে। আজ সামাজিক উদারনীতিবাদ ও সামাজিক গণতন্ত্রের মতো মতাদর্শগুলিকে কেন্দ্র-বাম হিসাবে বিবেচনা করা হয়, যেখানে বামপন্থীরা সাধারণত পুঁজিবাদের আরও সমালোচনামূলক আন্দোলনের সাথে সম্পৃক্ত, যেমন– শ্রমিক আন্দোলন, সমাজতন্ত্র, নৈরাজ্যবাদ, সাম্যবাদ, মার্কসবাদ ও সিন্ডিক্যালিজম, যার প্রতিটি ১৯ ও ২০ শতকে প্রাধান্য লাভ করে। এছাড়াও বামপন্থী শব্দটি সাংস্কৃতিকভাবে উদারনৈতিক সামাজিক আন্দোলনের বিস্তৃত পরিসরে প্রয়োগ করা হয়ে থাকে, যার মধ্যে রয়েছে নাগরিক অধিকার আন্দোলন, নারীবাদী আন্দোলন, এলজিবিটি (সমকামী, উভকামী ও রূপান্তরিত লিঙ্গ) অধিকার আন্দোলন, গর্ভপাত-অধিকার আন্দোলন, বহুসংস্কৃতিবাদ, যুদ্ধবিরোধী আন্দোলন ও পরিবেশ আন্দোলন, পাশাপাশি রাজনৈতিক দলগুলোর বিস্তৃত পরিসর।
কর্মসূচি
বিশ শতক পরবর্তীকালে বামপন্থী হতে হলে যে বৈশিষ্ট্য থাকা দরকার তা হচ্ছে বামপন্থীদের সাম্রাজ্যবাদ ও সম্প্রসারণবাদ বিরোধী হতে হবে। এছাড়াও বামপন্থী হতে হলে তাদের অবশ্যই সামন্তবাদবিরোধী তথা সামন্ততন্ত্রের অবশেষ উচ্ছেদের কর্মসূচি গ্রহণ করতে হবে; সবরকম সম্ভাব্য আকার ও রূপে বিরাজমান ভূমিদাস প্রথার জেরগুলো, যেমন বর্গাপ্রথার উচ্ছেদ করে ভূমিসংস্কার করতে হবে। তৃতীয়ত রাষ্ট্রীয় ক্ষেত্রে কোনো ধরনের প্রতিক্রিয়াশীল আইন বা বিধিবিধানকে তারা সমর্থন করবে না। চতুর্থত, তাঁরা উগ্র-জাতীয়তাবাদের বিরোধী অবস্থানে সুদৃঢ় থাকবে।
অর্থনীতি
বামপন্থী অর্থনীতি মুলত কেইন্সীয় অর্থনীতিতে বিশ্বাস করে এবং কারখানা গণতন্ত্র ও সামাজিক বাজারের মাধ্যমে কল্যাণ রাষ্ট্রে অর্থনীতির জাতীয়করণে এবং কেন্দ্রীয় পরিকল্পনায় একটি নৈরাজ্যবাদী বা সিন্ডিক্যালিজমের পক্ষে স্বব্যবস্থাপনার নৈরাজ্যবাদী সাম্যবাদের পক্ষে দাঁড়ায়। শিল্প বিপ্লবের সময় বামপন্থীরা ট্রেড ইউনিয়নকে সমর্থন করত। বিশ শতকের শুরুতে অনেক বামপন্থী অর্থনীতিতে সরকারের শক্তিশালী হস্তক্ষেপের পক্ষে দাঁড়ান।
প্রকারভেদ
বামপন্থী রাজনীতির মতপরিসর কেন্দ্র-বাম থেকে দূর-বাম বা অতি-বাম পর্যন্ত বিস্তৃত। কেন্দ্র-বাম শব্দটি দ্বারা রাজনৈতিক মূলধারার মধ্যে একটি অবস্থানকে বর্ণনা করা হয় যেখানে পুঁজিবাদ ও বাজার অর্থনীতিকে গ্রহণ করে নেওয়া হয়। দূর-বাম ও অতি-বাম শব্দদ্বয় এমন অবস্থানের জন্য ব্যবহার করা হয় যেগুলো আরও উগ্রবাদী, আরও জোরালোভাবে পুঁজিবাদ ও মূলধারার প্রতিনিধিত্বমূলক গণতন্ত্রকে প্রত্যাখ্যান করে, এর পরিবর্তে অর্থনৈতিক গণতন্ত্র ও প্রত্যক্ষ গণতন্ত্রের উপর ভিত্তি করে একটি সমাজতান্ত্রিক সমাজের পক্ষে সমর্থন করে, যা অর্থনৈতিক, রাজনৈতিক ও সামাজিক গণতন্ত্রের প্রতিনিধিত্ব করে। কেন্দ্র-বামপন্থার মধ্যে রয়েছে সামাজিক গণতন্ত্র, সামাজিক উদারনীতিবাদ, প্রগতিশীলতা ও সবুজ রাজনীতি। কেন্দ্র-বামপন্থার সমর্থকরা একটি ক্ষমতাপ্রাপ্ত সরকারি খাত ও একটি সমৃদ্ধ বেসরকারি খাতের সাথে মিশ্র অর্থনীতিতে সম্পদের বাজার বণ্টনকে গ্রহণ করে। কেন্দ্র-বামপন্থী নীতিগুলো সাধারণত জনস্বার্থ সংক্রান্ত বিষয়ে রাষ্ট্রের সীমিত হস্তক্ষেপের পক্ষে থাকে।
বেশ কয়েকটি দেশে দূর-বাম ও উগ্র বাম শব্দগুলো নৈরাজ্যবাদ, স্বায়ত্তশাসন ও সাম্যবাদের বিভিন্ন প্রকারের সঙ্গে যুক্ত। এগুলো সেইসব গোষ্ঠীগুলোকে বর্ণনা করতে ব্যবহৃত হয় যাঁরা পুঁজিবাদ বিরোধী ও ইকো-সন্ত্রাসবাদের পক্ষে। ফ্রান্সে, সমাজতান্ত্রিক দল দ্বারা প্রতিনিধিত্বকারী কেন্দ্র-বাম ধারা, ফরাসি কমিউনিস্ট পার্টি দ্বারা প্রতিনিধিত্বকারী বাম ধারা এবং নৈরাজ্যবাদী-সাম্যবাদী, মাওবাদী ও ত্রোৎস্কিবাদীদের দ্বারা প্রতিনিধিত্বকারী দূর-বাম ধারার মধ্যে একটি পার্থক্য তৈরি হয়েছে। মার্কিন যুক্তরাষ্ট্রের ডিপার্টমেন্ট অফ হোমল্যান্ড সিকিউরিটি "বামপন্থী চরমপন্থী"দেরকে এমন গোষ্ঠী হিসাবে সংজ্ঞায়িত করেছে যাঁরা "প্রতিষ্ঠিত রাজনৈতিক প্রক্রিয়ার পরিবর্তে সহিংস বিপ্লবের মাধ্যমে পরিবর্তন আনতে চায়"। দূর-ডানপন্থী রাজনীতির মতোই চরমপন্থী দূর-বামপন্থী রাজনীতিও রাজনৈতিক সহিংসতা, মৌলবাদ, গণহত্যা, সন্ত্রাসবাদ, নাশকতা ও সম্পত্তির ক্ষতি, জঙ্গি সংগঠন গঠন, রাজনৈতিক দমন-পীড়ন, ষড়যন্ত্র, জেনোফোবিয়া ও জাতীয়তাবাদকে অনুপ্রাণিত করেছে।
চীনে, চীনা নতুন বামপন্থী বাক্যাংশটি দ্বারা তাঁদের বোঝানো হয় যাঁরা ১৯৮০ ও ১৯৯০ এর দশকে তেং শিয়াওফিং প্রণীত অর্থনৈতিক সংস্কারের বিরোধিতা করে, এর পরিবর্তে মাওবাদী নীতির পুনরুদ্ধার ও একটি সমাজতান্ত্রিক অর্থনীতিতে অবিলম্বে রূপান্তরের পক্ষে সমর্থন দেয়। পশ্চিমা বিশ্বে, নতুন বামপন্থী শব্দটি সামাজিক ও সাংস্কৃতিক রাজনীতির জন্য ব্যবহৃত হয়।
আইফোন এক্স
আইফোন এক্স ("আইফোন এক্স") অ্যাপল ইনকর্পোরেটেডের নকশা, তৈরি ও বাজারজাত করা স্মার্টফোন। ২০১৭ সালের ১২ সেপ্টেম্বর যুক্তরাষ্ট্রের ক্যালিফোর্নিয়ায় অবস্থিত অ্যাপল পার্ক ক্যাম্পাসের স্টিভ জবস মিলনায়তনে আইফোন ৮ ও আইফোন ৮ প্লাস স্মার্টফোনের সঙ্গে আইফোন এক্স উন্মোচন করেন অ্যাপলের প্রধান নির্বাহী কর্মকর্তা টিম কুক। ২০১৭ সালের ৩ নভেম্বর থেকে আনুষ্ঠানিক ভাবে এ স্মার্টফোন বাজারে পাওয়া যাবে।
অ্যাপলের ধারাবাহিক বিভিন্ন মডেলের পর এক্স মডেলের স্মার্টফোনটি বাজারে সর্বশেষ প্রযুক্তি সুবিধা যুক্ত। আইওএস ১১ অপারেটিং সিস্টেম চালিত এ স্মার্টফোনে থাকছে না কোন বাহ্যিক বোতাম। ওএলইডি প্রযুক্তির পর্দা আর ডুয়েল ক্যামেরা রয়েছে এতে। যুক্ত হয়েছে ফেস রিকগনিশন সুবিধার ‘ফেস আইডি’ নামের আনলক পদ্ধতি।
আইফোন এক্স এর ইতিহাস
আইফোনের ইতিহাসের মাঝে সবচেয়ে উন্নত চীপ সেট বানানোর পর সেটির ব্যবহার নিয়ে ভাবতে থাকে উদ্ভবকরা। তারা তাদের বহু পরিচিত আংগুলের ছাপ দিয়ে খোলার পদ্ধতিটি বদলাতে চাচ্ছিলেন এর পর তারা তাদের ভরসাকে বাজি রেখে এটি বাদ দেয় ও নতুন প্রযুক্তির চীপ সেট ব্যবহার করার জন্য ডিজাইন বানান।  তারা এবার নতুন ফেস লক প্রজুক্তি ব্যবহার করে।  তবে তারা চাইছিলেন ফোনটির ডিসপ্লে ব্যবহারের উপযুক্ত রাখবেন।  তবে ফেস লক এর জন্য সেটির পূর্ণ ব্যবহার তারা করতে পারেন নি।
থমসন প্রকৃতি উদ্যান
থমসন প্রকৃতি উদ্যান সিঙ্গাপুরে উন্নত একটি প্রাকৃতিক উদ্যান। যা ৫০ হেক্টর জায়গার উপর প্রতিষ্ঠিত।
পটভূমি
এটি ২০১৯ সালে সকলের জন্য উন্মুক্ত হবে বলে আশা করা হচ্ছে এটি ওল্ড আপার থমসন রোডের কাছে সেন্ট্রাল ক্যাচমেন্ট প্রকৃতি রিজার্ভ সংলগ্ন স্থানে অবস্থিত। উদ্যানটি প্রাক্তন হাইনান গ্রামে গড়ে উঠেছে যা ১৮০০ সালে প্রতিষ্ঠিত হয়েছিল এবং ১৯৭৫ সালে পরিত্যক্ত হয়েছিল।  এটি আকারে প্রায় ৫০ হেক্টর হবে। ডান|থাম্ব| উদ্যানটি ব্যান্ডেড সুরিলি সংরক্ষণে সহায়তা করার উদ্দেশ্যে তৈরি। উদ্যানটির একটি উদ্দেশ্য হ'ল এলাকার জীববৈচিত্র্য সংরক্ষণে সহায়তা করা। উদ্যান এবং এর পার্শ্ববর্তী অঞ্চলে দর্শনার্থীদের আকর্ষণ করার জন্য ২০১০-এর দশকের শেষদিকে সেন্ট্রাল ক্যাচমেন্টের নিকটে সিঙ্গাপুরের পাঁচটির মধ্য থেকে বাছাই করে এ্ই উদ্যানটি তৈরি হয়েছিল।  উদ্যানের বনাঞ্চল অঞ্চলে বাস করা প্রাণিকুলের মধ্যে রয়েছে সুডা পাঙ্গোলিন, মালায়ান কর্কশিন, সাম্বা হরিণ, চিতা বিড়াল, খড়ে মাথাযুক্ত বুলবুল, মালায়ান বক্স টার্টল এবং সিনামন ব্যাঙ।   এটি ব্যান্ডেড সুরিলি সংরক্ষণে এবং এই প্রাণীকে বিলুপ্তির হাত থেকে রক্ষা করবে এই উদ্দেশ্যকে সামনে রেখেই এই থমসর উদ্যান বিশেষভাবে তৈরি করা হয়েছে, এক বানর প্রকার লিফ বানর যেগুলো সিঙ্গাপুরে বিপন্ন হয়ে পড়েছে এবং সিঙ্গাপুরের জনসংখ্যা বেড়ে যাওয়ায় এদের তীব্র খাদ্য সংকট চলছে এবং লোকজন প্রায়শই নিকটবর্তী জঙ্গলেস এদের খাবার সরবরাহ করে থাকে।     উদ্যানের গাছগুলিতে বিভিন্ন প্রজাতির পাখি যেমন- ফিকাস, আঙ্গসানা এবং কমন পুলাই অন্তর্ভুক্ত রয়েছে।  প্রকৃতি উপভোগ করার পাশাপাশি উদ্যানের দর্শনার্থীরা হাইনান গ্রামও ঘুরে বেড়িয়ে দেখতে পারবেন।
যুগান্তকারী এই প্রকল্পটির সূচনা হয়েছিল সিঙ্গাপুরের দ্বিতীয় জাতীয় উন্নয়ন মন্ত্রী মিস্টার লির হাতে একটি রাডারম্যাচের পিনাট গাছ রোপন করা মাধ্যমে। লির মতে: "এই বাফার উদ্যানগুলি সেন্ট্রাল ক্যাচমেন্ট (প্রকৃতি রিজার্ভ) কে প্রান্তীয় প্রভাব থেকে রক্ষা করবে। আপনার যদি প্রাকৃতিক রিজার্ভ অবধি রাস্তা বিকাশমান থাকে তবে আপনি এটিকে নগর সেটিংয়ের সমস্ত প্রভাবমুক্ত রাখা সাপেক্ষে করতে পারেন। এই প্রাকৃতিক উদ্যানগুলি কাছাকাছি হলেও রিজার্ভের মধ্যে না হওয়ায় জনসাধারণ তাদের পরিবারকে সাথে নিয়ে উদ্যানের মনোরম প্রাকৃতিক সৌন্দর্য উপভোগ করতে পারবে এবং এটি আমাদের অতি মূল্যবান প্রকৃতিক সংরক্ষণের উপর চাপ কমাবে।"
উদ্বোধন
১২ ই অক্টোবর, ২০১৯, থমসন প্রকৃতি উদ্যানটি সকলের জন্য উন্মুক্ত করা হয়েছে এবং এর ৫ টি ট্রেইল পূর্ববর্তী কাম্পং অঞ্চলে ৩.৮ কিলোমিটার বিস্তৃত হয়েছে। এখন এটি সিঙ্গাপুরের নবীন এবং সপ্তম প্রকৃতি উদ্যান। প্রতিদিনের খোলার সময়: সকাল ৭টা - সন্ধ্যা7 টা (সন্ধ্যা ৭টার পরে, উদ্যানে প্রবেশ বা থাকার অনুমতি নেই) [8]
বহিঃসংযোগ
থমসন প্রকৃতি উদ্যানের ভিডিও দেখুন
প্যান আমেরিকান হকি ফেডারেশন
প্যান আমেরিকান হকি ফেডারেশন হল আমেরিকার ক্ষেত্র এবং ইনডোর হকি ফেডারেশন। এটি ৩০টি দেশের সদস্য নিয়ে গঠিত। এটি আন্তর্জাতিক হকি ফেডারেশনের সাথে যুক্ত এবং জাতীয় দলের জন্য বেশ কয়েকটি মহাদেশীয় প্রতিযোগিতার আয়োজন করে।
প্রতিযোগিতা
সক্রিয়
বিলুপ্ত
তথ্যসূত্র
<references group="" responsive="1">